CELEX: 32015D0130
Language: lt
Date: 1422230400000
Title: 2015 m. sausio 26 d. Komisijos įgyvendinimo sprendimas (ES) 2015/130, kuriuo Kinijos laboratorijoms suteikiamas leidimas vykdyti pasiutligės vakcinų veiksmingumo kontrolės serologinius tyrimus (pranešta dokumentu Nr. C(2015) 279)  Tekstas svarbus EEE

28.1.2015   
            
            
               LT
            
            
               Europos Sąjungos oficialusis leidinys
            
            
               L 21/20
            
         KOMISIJOS ĮGYVENDINIMO SPRENDIMAS (ES) 2015/130
   2015 m. sausio 26 d.
   kuriuo Kinijos laboratorijoms suteikiamas leidimas vykdyti pasiutligės vakcinų veiksmingumo kontrolės serologinius tyrimus
   
      
         (pranešta dokumentu Nr. C(2015) 279)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnio 2 dalį,
   kadangi:
   
               (1)
            
            
               Sprendimu 2000/258/EB specialia institucija, atsakinga už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, paskirta Prancūzijos Nansi mieste įsteigta Agence française de sécurité sanitaire des aliments (AFSSA) (nuo 2010 m. liepos 1 d. ji tapo Agence nationale de sécurité sanitaire de l'alimentation, de l'environnement et du travail (toliau – ANSES) dalimi);
            
         
               (2)
            
            
               tuo sprendimu nustatyta, kad ANSES tikslas – dokumentais patvirtinti trečiųjų šalių laboratorijų, kurios pateikė prašymą vykdyti pasiutligės vakcinų veiksmingumo kontrolės serologinius tyrimus, vertinimą;
            
         
               (3)
            
            
               kompetentinga Kinijos institucija pateikė prašymą patvirtinti Čangčune įsteigtą Čangčuno veterinarijos mokslinių tyrimų instituto Pasiutligės ir su laukiniais gyvūnais susijusių zoonozių diagnostikos laboratoriją (DLR) ir Čangčune įsteigtą Karo veterinarijos mokslinių tyrimų instituto Epidemiologijos laboratoriją, remdamasi 2014 m. rugsėjo 15 d. ANSES pateikta palankia tų laboratorijų vertinimo ataskaita;
            
         
               (4)
            
            
               todėl šioms laboratorijoms turėtų būti suteiktas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus;
            
         
               (5)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Remiantis Sprendimo 2000/258/EB 3 straipsnio 2 dalimi nurodytoms laboratorijoms suteikiamas leidimas vykdyti šunų, kačių ir šeškų pasiutligės vakcinų veiksmingumo kontrolės serologinius tyrimus:
   
               a)
            
            
               
                           Pasiutligės ir su laukiniais gyvūnais susijusių zoonozių diagnostikos laboratorija (DLR) (Diagnostic Laboratory for Rabies and Wildlife Associated Zoonoses (DLR))
                        
                     
                           Čangčuno veterinarijos mokslinių tyrimų institutas (CVRI) (Changchun Veterinary Research Institute (CVRI))
                        
                     
                           Kinijos žemės ūkio mokslų akademija (CAAS) (Chinese Academy of Agricultural Sciences (CAAS))
                        
                     
                           666 Liuying West Rd,
                        
                     
                           Jingyue Economic Development Zone,
                        
                     
                           Changchun 130122
                        
                     
                           Kinija
                        
                     
         
               b)
            
            
               
                           Epidemiologijos laboratorija (Laboratory of Epidemiology)
                        
                     
                           Karo veterinarijos mokslinių tyrimų institutas (Military Veterinary Research Institute),
                        
                     
                           Karo medicinos mokslų akademija (Academy of Military Medical Sciences)
                        
                     
                           666 Liuying West Rd, Jingyue Economic Development District
                        
                     
                           Changchun 130122
                        
                     
                           Kinija
                        
                     
         2 straipsnis
   Šis sprendimas taikomas nuo 2015 m. vasario 1 d.
   3 straipsnis
   Šis sprendimas skirtas valstybėms narėms.
   
      Priimta Briuselyje 2015 m. sausio 26 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 79, 2000 3 30, p. 40.